Twee sterf in Mpuma-botsingER24-ambulans Foto: ER24 Volgens ER24 het twee motors reg van voor gebots en is een van die motors in ŉ veld sowat 100m van die pad af gevind. Paramedici het die motor in die veld deursoek en die liggame van twee mans gevind. Hulle is op die toneel dood verklaar. Ses mense, waaronder twee jong kinders, is in die botsing beseer. Hulle is op die toneel behandel voor hulle na nabygeleë hospitale vervoer is vir verdere behandeling. Die presiese oorsaak van die ongeluk word ondersoek.